**Schaltinienna lui Holderlin**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privește cum plânge cu frunze roșcate

iubirea închisă în turnul cel sacru,

o harpă a morții suspină macabru

când secera lunii în apă se zbate.

Un clopot se-aude și iarăși durerea

trezește un fulger cu aripi tăiate;

Neckarul de stele și-anină privirea.

În brațe pădurea cuprinde-ntuneric,

din crengi se înalță un hohot homeric.

Bolnav de iubire, în vers ți-e puterea.

adina v.

2.03.2019